En person er kørt til sygehuset efter et færdselsuheld ved motorvejstilkørslen Th. Sauers Vej i Aalborg.

En person klagede over smerter i nak og ryg og måtte skæres fri efter et uheld i krydset ved motorvejstilkørslen Th. Sauers Vej. - Personen var det, vi kalder teknisk fastklemt. Så skal vi klippe vedkommende fri af bilen, for at undgå yderligere skader, fortæller vagtchefen ved Nordjyllands Politi. Der var to biler involveret i uheldet på Universitetsboulevarden. Nordjyllands Politi fortæller, at de implicerede ikke umiddelbart er kommet alvorligt til skade.